Αθήνα, 11 Νοεμβρίου 2013

**ΔΗΛΩΣΗ – ΑΠΑΝΤΗΣΗ ΤΟΥ ΠΡΟΕΔΡΟΥ ΤΟΥ ΠΙΣ**

**ΜΕ ΑΦΟΡΜΗ ΤΙΣ ΠΡΟΣΦΑΤΕΣ ΔΗΛΩΣΕΙΣ ΤΟΥ ΥΠΟΥΡΓΟΥ ΥΓΕΙΑΣ**

Ο Πρόεδρος του Πανελληνίου Ιατρικού Συλλόγου, κος Μιχάλης Βλασταράκος με αφορμή τις ανακοινώσεις του Υπουργού Υγείας σχετικά με τις απολύσεις ιατρών στο χώρο του ΕΟΠΥΥ δηλώνει:

Μόλις νωρίτερα το μεσημέρι ο Υπουργός Υγείας κος Άδωνις Γεωργιάδης δήλωσε στους εκπροσώπους των Πανελληνίου Ιατρικού Συλλόγου και της Ομοσπονδίας Ιατρών ΕΟΠΥΥ πως “***δεν ισχύουν οι απολύσεις ιατρών του ΕΟΠΥΥ που προβλήθηκαν από τα Μέσα Μαζικής Ενημέρωσης τις προηγούμενες ημέρες και πως το οποιοδήποτε Σχέδιο που θα εφαρμοστεί θα συζητηθεί πρωτίστως με τα θεσμικά όργανα του ιατρικού κλάδου*”**.

**Λίγες ώρες μετά την σαφή αυτή δήλωση**, είδαμε με έκπληξή μας πως **αφήνει ανοιχτό το ενδεχόμενο στο μέλλον να απολυθούν ιατροί του ΕΟΠΥΥ** μετά την διαδικασία αξιολόγησης των Μονάδων Υγείας του Οργανισμού.

**Είναι τουλάχιστον οδυνηρό να μην αντιλαμβάνεται ο κος Υπουργός**, **πως**, με τις σημερινές του δηλώσεις – δηλώσεις που αναιρούν δεσμεύσεις τις οποίες είχε αναλάβει προ ολίγων εβδομάδων στους εκπροσώπους του ΠΙΣ λέγοντας τότε χαρακτηριστικά πως “*κανείς ιατρός δεν πρόκειται να απολυθεί και καμία μονάδα του ΕΟΠΥΥ δεν θα κλείσει*”, **προκαλεί σύγχιση** σε ιατρούς και ασθενείς και δημιουργεί την αίσθηση μίας **ηγεσίας χωρίς φερεγγυότητα**, **χωρίς** **πρόγραμμα** και με **μόνη επιδίωξη να είναι η ικανοποίηση των αριθμών** που οι δανειστές μας επιβάλλουν.»

**ΑΠΟ ΤΟ ΓΡΑΦΕΙΟ ΤΥΠΟΥ ΤΟΥ Π.Ι.Σ.**